PROJEKTNI ZADATAK
za izradu projektne dokumentacije i izvođenje radova za KOMPLEKS PREDŠKOLSKE USTANOVE – NEVEN u Inđiji na KP 3761/10 KO Inđija

Na zahtev Investitora OPŠTINE INĐIJA, Ulica Cara Dušana br. 1, u Inđiji, potrebno je uraditi sledeću vrstu projektne dokumentacije:
· Projekat rušenja;
· idejno rešenje (IDR);
· projekat za građevinsku dozvolu (PGD);
· projekat za izvođenje (PZI)

Pri izradi projektne dokumentacije koristiti:
· sve važeće Zakone, Propise, Standarde i Normative za predmetnu tipologiju;
Projektima je potrebno sveobuhvatno razrešiti sledeće uslove i planirati sledeće celine:
· projektovanje slobodnostojećeg objekta predškolske ustanove smeštajnog kapaciteta za celodnevni boravak oko 300 dece;
· saobraćajne površine koje podrazumevaju mirujuće, pristupne saobraćajnice na parceli, kao i parking prostore;
· slobodne površine koje obuhvataju staze unutar kompleksa i prilaze do objekta kao i površine namenjene boravku dece na otvorenom, igri, zabavi i učenju;
· zelene površine.

PROSTORNA ORGANIZACIJA I PRAVILA GRAĐENJA NA PARCELI
Pristup kompleksu je već definisan postojećim objektom. Prilikom projektovanja potrebno je posebnu pažnju posvetiti osobama sa invaliditetom kao mogućim korisnicima. S tim u vezi, predvideti parking mesta, rampe na ulazim u objekat, laku dostupnost soba za boravak i savladavanje denivelacija u svim prostorima.

FUNKCIONALNA ORGANIZACIJA OBJEKTA
Objekat maksimalne spratnosti P+1, potrebno je projektovati programski, tako da između svih sadržaja postoji topla veza, jasna diferencijacija na etaže, ali i laka i brza dostupnost svih sadržaja. Smeštajni kapacitet od oko 300 dece zahteva organizaciju u skladu sa starosnim grupama dece koji su primarni korisnici prostora. Zavisno od broja dece po grupama, a u skladu sa Važećim Pravilnikom o bližim uslovima za početak rada i obavljanje delatnosti ustanova za decu, grupna soba za boravak dece uzrasta od jedne do sedam godina ne može biti manja od 50m2 neto korisne površine, sa orijentacijom prema jugo-zapadu u što većem broju slučajeva, kako bi se obezbedila maksimalno povoljna osunčanost i provetrenost prostora u kome deca najduže borave.
Okvirni broj vaspitnih grupa je 12, ali je kao primarni numerički pokazatelj neophodno zadovoljiti ukupni smeštajni kapacitet objekta.
	NAMENA PROSTORIJE
	OPIS I NAPOMENA

	ulazni hol
	pozicioniran uz glavni ulaz za decu i roditelje

	centralni hol
	neposredno uz ulazni hol; prostor sa mobilnim nameštajem; mesto za oglasne table i zajednička informisanja:

	horizontalna komunikacija
	minimalne svetle širine hodnika 2m, na mestima postavljanja nameštaja dimenzija mora biti usklađena sa namenom;

	vertikalna komunikacija 
	minimalno jedan stepenišni prostor; minimalno jedan lift za korisnike;

	sobe za boravak dece 
	najveći broj soba treba da ima zadatu orijentaciju; radijatori i prozori u potpunosti zaštićeni prema važećem pravilniku; uz sobe se mogu projektovati terase;

	sanitarne prostorije za decu
	zavisno od uzrasta vaspitne grupe, sanitarne prostorije povezati sa sobom za boravak ili im pristupati iz hodnika; toalet kabine od lakih aluminijumskih paravana visine do 160cm ili zidanim pregradama obloženim keramikom; u jaslicama predvideti kadice za kupanje i prepovijanje beba;

	garderoba za decu
	u neposrednoj blizini sobe za boravak dece; podrazumevaju mesta za odlaganje stvari dece, kao i prostor za sedenje (klupice);

	prostorije uprave
	kancelarije glavnog vaspitača, pedagoga, psihologa, zbornice i biblioteke, a sve u skladu sa poslovnom sistematizacijom korisnika;

	prostori za vaspitače
	mesto za odmor i pripremu vaspitača sa posebnim segmentom za skladištenje didaktičkog materijala koji se koristi u nastavi; prostor garderobe;

	sanitarne prostorije za vaspitače
	dva sanitarna čvora sa izdvajanjem celina u kojima je toaletna šolja i lavabo;

	ekonomske prostorije
	u skladu sa složenošću prostora potrebno ih je obezbediti uz svaki programski blok (priprema hrane, nastavni blok...)

	kuhinja
	predvideti prihvatni i centralni deo kuhinje, sa svim pratećim prostorima, sanitarnim prostorom, garderobom i magacinima; obezbediti zaseban ulaz i pristup dostavnog vozila;

	trpezarija
	neposredno uz prostor kuhinje;

	preventivno-zdravstveni rad
	obuhvata prostor lekarske ordinacije, sanitarnog čvora, sobe za izolaciju bolesne dece, prostor za smeštaj zdravstvene dokumentacije i aparata;

	perionica
	predvideti prostor za prljavo rublje, mesto za pranje i sušenje veša, kao i ostavljanje čistog u adekvatnim prostorima;

	ostava za spremačice
	uz ostavu isprojektovati sanitarni čvor;



Prikazana programska organizacija predstavlja neophodni sadržaj, koji se može dopuniti dodatnim sadržajima. Objekat projektovati u skladu sa svim pozitivnim propisima I pravilnicima koji uređuju oblast predškolskih ustanova. 
ARHITEKTONSKO OBLIKOVANJE I MATERIJALIZACIJA OBJEKTA
Objekat treba da bude građen od čvrstog materijala u armirano-betonskoj izvedbi, sa armiranobetonskim zidovima polumontažnog tipa, kao i AB polumontažnom međuspratnom konstrukcijom, što će ubrzati samu gradnju objekta. Sve unutrašnje prostore materijalizovati tako da se obezbedi lako i brzo održavanje, a da se u isto vreme zadovolje enterijerske karakteristike kojima se postiže toplina prostora i prijatna atmosfera za boravak dece. Krov planirati kao kos, dvovodni ili složen, sa drvenom, čeličnom ili konstrukcijom od armiranog betona, a krovni pokrivač prilagoditi izabranom nagibu krovnih ravni.
Objekat  mora da dostigne minimum odgovarajući energetski razred za objekte javne namene.
U objektu se predviđa PVC stolarija. 
Boje na fasadi treba izabrati tako da se stvori dinamična i koloristična struktura, bez agresivnih tonova, a u skladu sa tipologijom.
U svim grupnim dečjim sobama projektant je dužan da predvidi ugradnju podne obloge u skladu sa važećim standardima za ovu vrstu objekata, visokog kvaliteta, izdržljivu, laku za čišćenje, održavanje, trajnu i koja zadovoljava higijenske kriterijume. 
Hidrotehničke instalacije
Projektnom dokumentacijom predvideti sanitarne uređaje odgovarajućeg kvaliteta, shodno nameni objekta, cevni razvod, priključake na vodovodnu i kanalizacionu mrežu i sve ostale radove kako bi se obezbedila trajna i kvalitetna instalacija.
Prilikom izrade projektne dokumentacije predvideti napajanje svih potrebnih točećih mesta kao i prikupljanje i evakuaciju svih sanitarnih otpadnih voda. Predvideti pripremu tople sanitarne vode, centralno ili na dovojenim lokacijama.
Elektroenergetske instalacije
Projektnom dokumentacijom sledeće elektroenergetske instalacije: 
Napojni vod električne energije za objekat, glavni elektro energetski razvod (od GRO do ostalih ormara), napajanje novih sistema, napajanje termotehničkih sistema, unutrašnje osvetljenje, spoljno osvetljenje površina oko objekta, napajanje fiksnih tehnoloških potrošača, uvođenje rezervnih izvora napajanja, kao i gromobransku instalaciju. 
Telekomunikacione i signalne instalacije
Projektnom dokumentacijom ovog tipa instalacija predvideti:
- dovoljan broj priključaka za internu kompjutersku mrežu u celom bojektu,
- priključke za projektore i računare,
- telefonsku instalaciju
- interfonsku instalaciju
- instalaciju kablovskog distributivnog sistema - kds
- instalaciju automatske dojave požara
- instalaciju protiv provalnog sistema
- instalacija strukturnog kablovskog sistema
- instalacija video nadzora

Termotehničke instalacije
U objektu je neophodno predvideti mašinske instalacije grejanja, hlađenja i ventilacije, shodno tipu objekta, nameni prostorija i uslovima priključenja.
Primenjivati savremenu i automatizovanu opremu sa što većim koeficijentom efikasnosti.
Za rashladne agregate predvideti da energetski pokazatelji budu skladu sa Pravilnikom o energetskoj efikasnosti zgrada.
Pre izrade projekta objekta uraditi geomehanički elaborat koji mora da sadrži sve neophodne parametre – inpute za izradu projekta konstrukcije (minimum: identifikacija i klasifikacija materijala, terenski i laboratorijski CBR, proktorov opit, sadržaj organskih materija, nivo podzemne vode, opit direktnog smicanja, edometarsko ispitivanje stepenastim opterećenjem). U toku izvođenja radova izvršiti kompletnu kontrolu ugrađenih materijala po metodama koje su zvanično akreditovane od strane akreditacionog tela Srbije (minimum: Određivanje modula deformacije dinamičkom metodm, ispitivanje betona: temperature, sleganje, čvrstoća pri pritisku)


SVESKE PROJEKTNE DOKUMENTACIJE 
Tehnička dokumentacija (IDR, PGD, PZI) sastoji se od glavne sveske, projekata i elaborata, u svemu prema važećim propisima.
SADRŽAJ TEHNIČKE DOKUMENTACIJE 
Obim, sadržaj i numeraciju tehničke dokumentacije usaglasiti sa Pravilnikom o sadržini, načinu i postupku izrade i način vršenja tehničke kontrole tehničke dokumentacije prema klasi i nameni objekta. 
OBRADA TEHNIČKE DOKUMENTACIJE 
Projektna dokumentacIja se predaje u elektronskoj formi potpisana u skladu sa objedinjenom procedurom, kao i u štampanim primercima, i to:
· projekat rušenja
· Idejno rešenje: u elektronskoj formi i jedan štampani primerak;
· Projekat za građevinsku dozvolu: u elektronskoj formi i jedan štampani primerak;
· Projekat za izvođenje: u elektronskoj formi i dva štampana primerka.

